|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIŲ NAMŲ PARTIZANŲ G. 216, 232, PRAMONĖS PR. 81 IR  TAIKOS PR. 107 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2017 m. rugpjūčio 31 d. Nr. A-3221 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 1, 2 ir 4 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19 ir 21 punktais ir atsižvelgdamas į Kauno miesto savivaldybės administracijos direktoriaus 2015 m. sausio 30 d. įsakymą Nr. A-241 „Dėl UAB ,,Dainavos būstas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2017 m. birželio 21 d. įsakymą Nr. A-2403 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų Partizanų g. 216 balsavimo raštu balsų skaičiavimo komisijos 2017 m. liepos 15 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 18 d. posėdžio protokolą Nr. 53-4-1244, Butų ir kitų patalpų savininkų Partizanų g. 232 balsavimo raštu balsų skaičiavimo komisijos 2017 m. liepos 24 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 18 d. posėdžio protokolą Nr. 53-4-1245, Butų ir kitų patalpų savininkų Pramonės pr. 81 balsavimo raštu balsų skaičiavimo komisijos 2017 m. liepos 19 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 18 d. posėdžio protokolą Nr. 53-4-1246, Butų ir kitų patalpų savininkų Taikos pr. 107 balsavimo raštu balsų skaičiavimo komisijos 2017 m. liepos 17 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 18 d. posėdžio protokolą Nr. 53-4-1243:

1. S k i r i u penkeriems metams UAB ,,Dainavos būstas“ (buveinė Medeinos g. 8A, 06112 Vilnius, įmonės kodas 302709722, duomenys kaupiami ir saugomi Juridinių asmenų registre, PVM mokėtojo kodas LT358368515) šių daugiabučių namų bendrojo naudojimo objektų administratore (toliau – administratorius):

1.1. Partizanų g. 216 (namo naudingasis plotas – 4379,88 kv. m, gyvenamosios paskirties patalpų skaičius – 100);

1.2. Partizanų g. 232 (namo naudingasis plotas – 2996,10 kv. m, gyvenamosios paskirties patalpų skaičius – 60);

1.3. Pramonės pr. 81 (namo naudingasis plotas – 2713,69 kv. m, gyvenamosios paskirties patalpų skaičius – 61);

1.4. Taikos pr. 107 (namo naudingasis plotas – 3799,86 kv. m, gyvenamosios paskirties patalpų skaičius – 72).

2. N u s t a t a u, kad:

2.1. daugiabučio namo Partizanų g. 216 bendrojo naudojimo objektų administravimo tarifas – 0,0290 Eur už 1 kv. m (su PVM);

2.2. daugiabučio namo Partizanų g. 232 bendrojo naudojimo objektų administravimo tarifas – 0,0405 Eur už 1 kv. m (su PVM);

2.3. daugiabučio namo Pramonės pr. 81 bendrojo naudojimo objektų administravimo tarifas – 0,0405 Eur už 1 kv. m (su PVM);

2.4. daugiabučio namo Taikos pr. 107 bendrojo naudojimo objektų administravimo tarifas – 0,0290 Eur už 1 kv. m (su PVM);

2.5. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. P r i p a ž į s t u netekusiais galios:

3.1. Kauno miesto savivaldybės administracijos direktoriaus 2016 m. gruodžio 28 d. įsakymą Nr. A-3751 „Dėl daugiabučio namo Partizanų g. 216 bendrojo naudojimo objektų administratoriaus skyrimo“;

3.2. Kauno miesto savivaldybės administracijos direktoriaus 2017 m. sausio 5 d. įsakymą Nr. A-27 „Dėl daugiabučio namo Partizanų g. 232 bendrojo naudojimo objektų administratoriaus skyrimo“;

3.3. Kauno miesto savivaldybės administracijos direktoriaus 2017 m. sausio 25 d. įsakymą Nr. A-283 „Dėl daugiabučio namo Pramonės pr. 81 bendrojo naudojimo objektų administratoriaus skyrimo“;

3.4. Kauno miesto savivaldybės administracijos direktoriaus 2017 m. sausio 17 d. įsakymą Nr. A-179 „Dėl daugiabučio namo Taikos pr. 107 bendrojo naudojimo objektų administratoriaus skyrimo“.

4. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |